Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 295/07)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Oberösterreich«

Referencenummer: PDO-AT-A0223-AM01

Meddelelsesdato: 21.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse og begrundelse

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar tilpasses.

ENHEDSDOKUMENT

1. Produktets betegnelse

Oberösterreich

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Oprindelsesbetegnelsen »Oberösterreich« må anvendes om vin og mousserende kvalitetsvin. Den anvendes dog ikke i praksis om sidstnævnte type. »Oberösterreich« produceres primært som »Qualitätswein«. De vigtigste analytiske egenskaber er anført i produktspecifikationen.

Generelle analytiske egenskaber Maksimalt totalt alkoholindhold (i % vol.) Virkeligt minimumsalkoholindhold (% vol.) Totalt minimumssyreindhold Maksimalt indhold af flygtig syre (i milliækvivalenter pr. liter) Maksimalt totalt svovldioxidindhold (i milligram pr. liter)

5. Vinfremstillingsmetoder

a) Væsentlige ønologiske fremgangsmåder

Relevante restriktioner for fremstilling af vinene

Alle ønologiske fremgangsmåder, der er tilladt for vin med en beskyttet oprindelsesbetegnelse i henhold til forordning (EU) 2019/934 og (EU) 2019/935, er tilladte for oprindelsesbetegnelsen »Oberösterreich«, bortset fra behandling med kaliumsorbat og dimethyldicarbonat. I overensstemmelse med forordning (EU) 2019/934 og (EU) 2019/935 er det muligt at afsyre vinene. Forbundsministeren for landbrug, regioner og turisme træffer beslutning om eventuel syring afhængigt af klimaforholdene i vækstsæsonen. Betingelserne for eventuel syring er i så fald reguleret af forordning (EU) 2019/934 og (EU) 2019/935.

De specifikke ønologiske fremgangsmåder (herunder tilsætning) udledes af den valgte traditionelle produktionsmetode og beskrives i produktspecifikationen.

b) Maksimale udbytter

10 000 kilogram druer pr. hektar

6. Afgrænset geografisk område

Det afgrænsede geografiske område med oprindelsesbetegnelsen »Oberösterreich« omfatter hele provinsen Oberösterreich i Østrig.

7. Primære druesorter

Roter Veltliner

St. Laurent

Zweigelt — Rotburger

Blauburger

Rathay

Jubiläumsrebe

Blauer Burgunder — Blauburgunder

Grüner Veltliner — Weißgipfler

Goldburger

Grauer Burgunder — Ruländer

Bouvier

Muskateller — Roter Muskateller

Neuburger

Frühroter Veltliner — Malvasier

Weißer Burgunder — Klevner

Blaufränkisch — Frankovka

Furmint

Rotgipfler

Roesler

8. Tilknytning til det geografiske område

Et lille antal særskilte bedrifter producerer vin på steder, der er gunstige med hensyn til klimaet. Jordbunden i disse gunstige områder består af Tegel (lokal betegnelse for gråt, sandholdigt ler), ler, sand og grus. Der stikker visse steder gamle koralbede lavet af Leitha-kalksten op af jorden. Jordbunden er ideel til fremstilling af frugtagtige hvidvine, ikke mindst på grund af dens gode evne til at holde på vand.

9. Andre vigtige betingelser (aftapning, mærkning og andre krav)

Retlig ramme:

National lovgivning

Type af yderligere betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov må en vin med oprindelsesbetegnelsen »Oberösterreich« kun markedsføres, hvis den har et officielt kvalitetskontrolnummer (Staatliche Prüfnummer). Denne regel gælder ikke for »Sekt«, »Qualitätsschaumwein« eller »Hauersekt«. For at få et kvalitetskontrolnummer skal en prøve af hver enkelt vin, der ønskes markedsført med oprindelsesbetegnelsen »Oberösterreich« (systematisk kontrol), underkastes analytiske og organoleptiske undersøgelser (jf. produktspecifikationen).

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.